JERUUSALEMMA UUDISED
Tere õhtust! Eetris on Jeruusalemma Uudised.
Mõned tänased teemad -
USA kolib saatkonna Jeruusalemma
Liibanon karmistas sõjalisi ähvardusi
Rohkem kui 10 riiki kaalub saatkonna kolimist
USA teatas, et kolib suursaatkonna Tel Avivist Jeruusalemma
Iisraeli 70. Iseseisvuspäeval.
Pidupäeva veedetakse tavaliselt juba 19. aprillil,
kuid 14. mail möödub täpselt 70 aastat sellest,
kui toonane USA president Harry S Truman tunnustas Iisraeli riiki.
Nii otsustas praegune president Donald Trump kolida saatkonna
selle päeva tähistamiseks 70 aastat hiljem.
Saatkond hakkab ajutiselt asuma Arnona linnaosas,
praeguse peakonsulaadi lähedal,
hoones, kus tegeletakse peamiselt viisa- ja passiasjadega.
Tel Avivi jääb siiski enamik suursaatkonna personalist.
Jeruusalemma, Agroni tänav 18 asuvasse saatkonda
tuleb algselt vaid suursaadik oma personaliga.
Iisraeli valitsus tahab kutsuda president Trumpi saatkonna avamisele
kuid Valge Maja pole veel kinnitanud, kas kutse aeg presidendile sobib.
"Saatkond asub mainitud aadressil vaid ajutiselt,
sest 2019. a lõpuks tahame avada Jeruusalemmas uue saatkonnahoone.
Käivad pidevad otsingud uue, lõpliku saatkonnahoone jaoks,
kuid selle kavandamine ja ehitamine võtavad mõned aastad aega,"
teatas Valge Maja esindaja.
Saatkonna kolimises mängivad rolli teisedki faktorid.
Las Vegase kasiinomiljardär ja metseen Sheldon Adelson teatas,
et aitab katta olulise summaga saatkonnahoone maksumust.
USA seadusandjad juba kaaluvadki, kas riigi avalike hoonete jaoks
on võimalik vastu võtta eraisikute annetusi.
Sheldon Adelson on varemgi Iisraelis suurtes ehitusprojektides osalenud.
Muuhulgas Läänekaldal asuvas Arielis
ülikooli meditsiiniteaduskonna hoone rahastamises.
Palestiinlaste juht Mahmoud Abbas
on kutsunud OICd ehk Islamiriikide Koostööorganisatsiooni
boikoteerima USA otsust saatkonna peatse kolimise kohta.
Nende pealäbirääkija Saeb Erekati väitel
tähendab USA otsus palestiinlastele näkkulöömist ja -sülitamist.
See olevat ka provokatsioon,
kuna on ajastatud palestiinlaste suurele leina- ehk Nakba-päevale.
Samuti olevat see vastuolus
ÜRO Julgeolekunõukogu 1980. a resolutsiooniga 478,
mille järgi riigid, kelle saatkonnad asuvad Jeruusalemmas,
peavad need sealt ära kolima.
Lõplikud otsused selle kohta on siiski riikide enda pädevuses.
Vaid päev enne USA suursaatkonda puudutavat avaldust
tõi palestiinlaste juht Abbas Julgeolekunõukokku oma plaani
rahukõneluste võimaliku jätkamise suhtes.
Selle järgi hoiduks USA kõneluste ajal saatkonna kolimisest.
Nii oleks Abbas võinud lükata suursaatkonnapaketi
määramatusse tulevikku, sest kõnelusi Jeruusalemma üle
on käegakatsutavate tulemusteta peetud üle 50 aasta.
USAgi on valmis esitlema oma plaani kõneluste toetamiseks.
USA ÜRO saadiku Nikki Haley sõnul
sisaldab see mõlemale poolele raskesti vastuvõetavaid tingimusi,
kuid mis viiksid siiski lõpuks hea tulemuseni.
Nüüd saame näha, kas üldse tuleb mingeid kõnelustevoore,
kus osaleb ka USA.
Liibanoni armeeülem Yosef Aoun teatas armee valmisolekust
mis tahes sõjaliseks kokkupõrkeks Iisraeliga,
et kaitsta Liibanoni õigusi mandrilaval loodusvarade otsimiseks.
Teda toetas riigi valitsuses osalev terrorirühmitus Hezbollah,
kelle teatel on nemadki valmis
Iisraelile meeldejäävat õppetundi andma.
Rühmituse juhi Nasrallah' teatel
on Hezbollah valmis hävitama mõne tunniga
kõik Iisraeli mandrilava puurtornid,
kui riigi kõrgeim sõjaline nõukogu peaks nii otsustama.
ÜRO peasekretär Guterres
kutsus pooli vältima sõjalist kokkupõrget,
millel võivad tema sõnul olla hävitavad tagajärjed eriti Liibanonile.
USA otsuse järel saatkonna suhtes tahavad palestiinlased kutsuda kokku
rahvusvahelist konverentsi uute vahendajariikide otsustamiseks.
Nad on pakkunud juhirolli Venemaad, Euroopa Liitu ja ehk Araabia Liigat,
USA aga olevat nende väitel kaotanud kõik vahendusõigused.
Palestiinlaste juht Abbas
esitles oma veebruari lõpus Julgeolekunõukogus peetud kõnes
taas palestiinlaste kadunud ajalugu.
Ta kordas oma varasemaid avaldusi palestiinlaste ajaloo kohta.
"Meie, palestiinlased, oleme iidsete kaananlaste järeltulijad
ja elasime siin juba vähemalt 5000 aastat tagasi.
1948. a toimus kohutav ebaõiglus,
kui meid iidsest, ajaloolisest Palestiinast välja aeti."
Abbas jätkas tõdemusega,
et hetkel on pagulasi juba üle kuue miljoni
ja neile kuulub võõrandamatu õigus naasta paikadesse,
kust nad 70 aasta eest ära aeti.
Palestiinlastel on olnud aastate vältel raskusi
oma rahvusliku päritolu õigesse kohta paigutamisega.
Sõltuvalt sellest, kellelt selle kohta on millalgi küsitud,
on nad kas vilistite, algkristlaste, kurdide
või siis Abbasi nüüdse väite järgi iidsete kaananlaste järeltulijad.
USA suursaadik ÜROs Nikki Haley
lükkas kohe ümber Abbasi väited nii palestiinlaste ajaloolise tausta
kui selle kohta, et USA ei tohiks kõnelusteprotsessil osaleda.
Samuti kutsus ta Abbasi lõpetama usulist kihutustööd,
võltsajaloo õpetamist koolides
ning terrorismis süüdimõistetute jätkuvat premeerimist
ja nende ülendamist rahvuskangelasteks.
"Selline tegevus pole viinud kuhugi peale jätkuva vägivalla,
mille tulemusel mõlemad pooled on kandnud inimohvrerid," ütles Haley.
"Abbas peab nüüd valima tee, mis viib rahuni,
nagu see juba eksisteerib Jordaania ja Egiptusega,
mis sisaldas mõlema puhul ka maadevahetusi.
Eksisteerib tee, mis võib lõpuks rahuni viia,
kuid selle valimine nõuab julgust.
USA sirutab teile käe, president Abbas,
valik on seega teie," ütles Nikki Haley Mahmoud Abbasile.
Iisraeli asevälisministri Hotovely sõnul
peab Iisrael hetkel läbirääkimisi kümne riigiga
nende saatkondade Jeruusalemma kolimise teemal.
Paljud riigid teatasid juba detsembris, et kaaluvad USA eeskuju järgimist,
kuid ootavad, kuni USA selle reaalselt ellu viib.
Kesk-Ameerikas asuv Guatemala
teatas kohe pärast Trumpi detsembrikuist avaldust,
et järgib USA eeskuju. Sama avalduse
on teinud ka mõned Ida-Euroopa ja Vaikse ookeani saareriigid.
Sellised olid tänased uudised.
Paluge rahu Jeruusalemmale ning jääge meie kanalile!
Kohtumiseni nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee